nibzard/narodne-novine-full-text-markdown huggingface dataset:
## Rješenje o razrješenju pomoćnika ministra unutarnjih poslova

### NN 145/2008 (15.12.2008.), Rješenje o razrješenju pomoćnika ministra unutarnjih poslova

VLADA REPUBLIKE HRVATSKE

3972

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6. a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 5. prosinca 2008. godine donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se mr. sc. FILIP DRAGOVIĆ dužnosti pomoćnika ministra unutarnjih poslova.

Klasa: 080-02/08-02/457

Urbroj: 50304/2-08-01

Zagreb, 5. prosinca 2008.

Predsjednik
dr. sc. Ivo Sanader, v. r.

Rješenje, NN 145/2008-3972
## Rješenje o razrješenju pomoćnika ministra unutarnjih poslova

### NN 145/2008 (15.12.2008.), Rješenje o razrješenju pomoćnika ministra unutarnjih poslova

VLADA REPUBLIKE HRVATSKE

3974

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6. a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 5. prosinca 2008. godine donijela

RJEŠENJE

O RAZRJEŠENJU POMOĆNIKA MINISTRA UNUTARNJIH POSLOVA

Razrješuje se ŽARKO KATIĆ dužnosti pomoćnika ministra unutarnjih poslova.

Klasa: 080-02/08-02/459

Urbroj: 50304/2-08-01

Zagreb, 5. prosinca 2008.

Predsjednik
dr. sc. Ivo Sanader, v. r.

Rješenje, NN 145/2008-3974
## Rješenje kojim je društvu Capa commerce d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 145/2008 (15.12.2008.), Rješenje kojim je društvu Capa commerce d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

4006

Na temelju članka 15. stavka 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 5. prosinca 2008, donijela je

RJEŠENJE

I. Društvu Capa commerce d.o.o. za zastupanje u osiguranju, Zagreb, Jagodnjak 22, MBS: 080141622, prestala je važiti dozvola za obavljanje poslova zastupanja u osiguranju izdana rješenjem klasa: UP/I-453-06/06-03/315, urbroj: 326-112-07-2 dana 18. siječnja 2007.

II. Izreka ovog rješenja objavit će se u »Narodnim novinama«.

Klasa: UP/I-453-02/08-37/51

Urbroj: 326-112-08-1

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4006
## Zakon o dopuni Zakona o plaćama sudaca i drugih pravosudnih dužnosnika

### NN 146/2008 (17.12.2008.), Zakon o dopuni Zakona o plaćama sudaca i drugih pravosudnih dužnosnika

HRVATSKI SABOR

4023

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Proglašavam Zakon o dopuni Zakona o plaćama sudaca i drugih pravosudnih dužnosnika, kojega je Hrvatski sabor donio na sjednici 5. prosinca 2008. godine.

Klasa: 011-01/08-01/168

Urbroj: 71-05-03/1-08-2

Zagreb, 12. prosinca 2008.

Predsjednik
Republike Hrvatske
Stjepan Mesić, v. r.

ZAKON

O DOPUNI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Članak 1.

U Zakonu o plaćama sudaca i drugih pravosudnih dužnosnika (»Narodne novine«, br. 10/99., 25/00., 1/01., 30/01., 59/01., 114/01., 116/01., 64/02., 153/02., 17/04., 8/06., 142/06. i 134/07.) u članku 4. stavku 3. točki 6. dodaje se nova podtočka a) koja glasi:

»6.a) predsjednici županijskih sudova iz članka 24. Zakona o Uredu za suzbijanje korupcije i organiziranog kriminaliteta 5,80.«

Dosadašnje podtočka a), b) i c) postaju podtočke b), c) i d).

U točki 7. dodaje se nova podtočka a) koja glasi:

»7.a) suci županijskih sudova iz točke 6.a) ovoga članka određeni za postupanje u kaznenim predmetima korupcije i organiziranog kriminaliteta 5,70.«

Dosadašnje podtočke a) i b) postaju podtočke b) i c).

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2009.

Klasa: 120-02/08-01/02

Zagreb, 5. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 146/2008-4023
## Zakon o izmjeni Zakona o carinskoj tarifi

### NN 146/2008 (17.12.2008.), Zakon o izmjeni Zakona o carinskoj tarifi

HRVATSKI SABOR

4024

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O CARINSKOJ TARIFI

Proglašavam Zakon o izmjeni Zakona o carinskoj tarifi, kojega je Hrvatski sabor donio na sjednici 5. prosinca 2008. godine.

Klasa: 011-01/08-01/169

Urbroj: 71-05-03/1-08-2

Zagreb, 12. prosinca 2008.

Predsjednik
Republike Hrvatske
Stjepan Mesić, v. r.

ZAKON

O IZMJENI ZAKONA O CARINSKOJ TARIFI

Članak 1.

U Zakonu o carinskoj tarifi (»Narodne novine«, br. 61/00., 117/00. i 119/00.) članak 7. briše se.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 413-01/08-01/02

Zagreb, 5. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 146/2008-4024
## Zakon o izmjenama Zakona o trgovačkim društvima

### NN 146/2008 (17.12.2008.), Zakon o izmjenama Zakona o trgovačkim društvima

HRVATSKI SABOR

4026

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O TRGOVAČKIM DRUŠTVIMA

Proglašavam Zakon o izmjenama Zakona o trgovačkim društvima, kojega je Hrvatski sabor donio na sjednici 5. prosinca 2008. godine.

Klasa: 011-01/08-01/171

Urbroj: 71-05-03/1-08-2

Zagreb, 12. prosinca 2008.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O TRGOVAČKIM DRUŠTVIMA

Članak 1.

U Zakonu o trgovačkim društvima (»Narodne novine«, br. 111/93., 34/99., 121/99., 52/00., 118/03. i 107/07.) u cijelom tekstu riječi: »porezni broj« zamjenjuju se riječima: »osobni identifikacijski broj« u odgovarajućem broju i padežu.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2009.

Klasa: 330-01/08-01/06

Zagreb, 5. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 146/2008-4026
## Zaključak za prestanak postupanja po Smjernicama za primjenu ugovornih oblika javno-privatnog partnerstva

### NN 146/2008 (17.12.2008.), Zaključak za prestanak postupanja po Smjernicama za primjenu ugovornih oblika javno-privatnog partnerstva

VLADA REPUBLIKE HRVATSKE

4033

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 12. prosinca 2008. godine donijela

ZAKLJUČAK

1. Umjesto postupanja po Smjernicama za primjenu ugovornih oblika javno-privatnog partnerstva (JPP), objavljenih uz Zaključak Vlade Republike Hrvatske (»Narodne novine«, broj 98/2006) i koje su činile njegov sastavni dio, upućuje se na primjenu Zakona o javno-privatnom partnerstvu (»Narodne novine«, broj 129/2008).

2. Ovaj Zaključak objavit će se u »Narodnim novinama«.

Klasa: 305-01/05-02/01

Urbroj: 5030105-08-1

Zagreb, 12. prosinca 2008.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Ostalo, NN 146/2008-4033
## Pravilnik o izmjeni i dopuni Pravilnika o obavljanju gospodarskog ribolova na moru

### NN 146/2008 (17.12.2008.), Pravilnik o izmjeni i dopuni Pravilnika o obavljanju gospodarskog ribolova na moru

MINISTARSTVO POLJOPRIVREDE, RIBARSTVA I RURALNOG RAZVOJA

4036

Na temelju članka 17. stavka 2., članka 18. stavka 2. i članka 49. stavka 1. točke 1., 2., 3., 4. i 5. Zakona o morskom ribarstvu (»Narodne novine«, br. 74/94, 57/96 i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O OBAVLJANJU GOSPODARSKOG RIBOLOVA NA MORU

Članak 1.

U Pravilniku o obavljanju gospodarskog ribolova na moru (»Narodne novine«, br. 6/06, 46/06, 66/07 i 121/08) u članku 13. stavku 4. točke 5. i 7. brišu se, a dosadašnja točka 6. postaje točka 5.

Članak 2.

(I) U članku 20. dodaje se stavak 2. koji glasi:

»(2) Zabranjen je ribolov obalnim mrežama potegačama u sjeverozapadnoj uvali otoka Olib unutar spojnice rt Šip – rt Tale.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/1

Urbroj: 525-8-08-03

Zagreb, 9. prosinca 2008.

Ministar
mr. sc. Božo Pankretić, v. r.

Pravilnik, NN 146/2008-4036
## Rješenje o ukidanju naziva "Referentni centar Ministarstva zdravstva Republike Hrvatske za transplantaciju rožnice" Općoj bolnici "Sveti Duh", Zagreb

### NN 146/2008 (17.12.2008.), Rješenje o ukidanju naziva "Referentni centar Ministarstva zdravstva Republike Hrvatske za transplantaciju rožnice" Općoj bolnici "Sveti Duh", Zagreb

MINISTARSTVO ZDRAVSTVA I SOCIJALNE SKRBI

4037

Ministarstvo zdravstva i socijalne skrbi Republike Hrvatske na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), članka 109. Zakona o zdravstvenoj zaštiti (»Narodne novine« broj 121/03, 48/05, 85/06 i 117/08) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) na prijedlog Nacionalnog zdravstvenog vijeća, donosi

RJEŠENJE

o ukidanju naziva »Referentni centar Ministarstva zdravstva Republike Hrvatske za transplantaciju rožnice« Općoj bolnici »Sveti Duh« Zagreb.

Klasa: UP/I-510-01/06-01/36
Urbroj: 534-07-1-2/6-08-9
Zagreb, 20. studenoga 2008.

Ministar
mr. Darko Milinović, dr. med., v. r.

Rješenje, NN 146/2008-4037
## Indeks potrošačkih cijena u Republici Hrvatskoj u studenome 2008. godine

### NN 146/2008 (17.12.2008.), Indeks potrošačkih cijena u Republici Hrvatskoj u studenome 2008. godine

DRŽAVNI ZAVOD ZA STATISTIKU

4039

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U STUDENOME 2008. GODINE

Indeks potrošačkih cijena u Republici Hrvatskoj u studenome 2008. godine u odnosu na listopad 2008. godine iznosi 99,9.

Klasa: 957-04/08-01/76

Urbroj: 555-05-03-08-76

Zagreb, 15. prosinca 2008.

Ravnatelj
mr. sc. Ivan Kovač, v. r.

Ostalo, NN 146/2008-4039
## Stopa promjene proizvođačkih cijena industrijskih proizvoda u studenome 2008. godine

### NN 146/2008 (17.12.2008.), Stopa promjene proizvođačkih cijena industrijskih proizvoda u studenome 2008. godine

DRŽAVNI ZAVOD ZA STATISTIKU

4040

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U STUDENOME 2008. GODINE

Stopa promjene proizvođačkih cijena industrijskih proizvoda u studenome 2008. godine u odnosu na listopad 2008. godine iznosi -1,5.

Klasa: 957-04/08-01/75

Urbroj: 555-05-03-08-75

Zagreb, 15. prosinca 2008.

Ravnatelj
mr. sc. Ivan Kovač, v. r.

Ostalo, NN 146/2008-4040
## Ispravak Zakona o oružju

### NN 146/2008 (17.12.2008.), Ispravak Zakona o oružju

HRVATSKI SABOR

4041

Nakon izvršenog uspoređivanja s izvornim tekstom utvrđena je pogreška u Zakonu o oružju koji je objavljen u »Narodnim novinama«, broj 63 od 18. lipnja 2007., te se daje

ISPRAVAK

ZAKONA O ORUŽJU

U članku 92. u uvodnoj rečenici umjesto brojke: »15.00,00« treba stajati brojka: »15.000,00«.

Klasa: 213-02/06-01/01

Zagreb, 12. prosinca 2008.

Tajnik
Hrvatskoga sabora
Josip Sesar, prof., v. r.

Ostalo, NN 146/2008-4041
## Ispravak Zakona o tržištu kapitala

### NN 146/2008 (17.12.2008.), Ispravak Zakona o tržištu kapitala

HRVATSKI SABOR

4042

Nakon izvršenog uspoređivanja s izvornim tekstom utvrđena je pogreška u Zakonu o tržištu kapitala koji je objavljen u »Narodnim novinama«, broj 88 od 28. srpnja 2008., te se daje

ISPRAVAK

ZAKONA O TRŽIŠTU KAPITALA

U članku 595. stavku 9. umjesto riječi: »stupaju na snagu« trebaju stajati riječi: »prestaju važiti«.

Klasa: 451-04/08-01/01

Zagreb, 12. prosinca 2008.

Tajnik
Hrvatskoga sabora
Josip Sesar, prof., v. r.

Ostalo, NN 146/2008-4042
## Rješenje kojim se Jošku Doriću odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Fintrade d.o.o. Split

### NN 147/2008 (18.12.2008.), Rješenje kojim se Jošku Doriću odobrava stjecanje kvalificiranog udjela, kojim stječe 25% udjela u temeljnom kapitalu brokerskog društva Fintrade d.o.o. Split

HRVATSKA AGENCIJA ZA NADZOR FINANCIJSKIH USLUGA

4050

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članaka 19.a i 19.b Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu Joška Dorića iz Splita, Put Firula 17, za izdavanje odobrenja za stjecanje kvalificiranog udjela u brokerskom društvu Fintrade d.o.o. Split, Hrvojeva 12, na sjednici održanoj 11. prosinca 2008. godine donijela je

RJEŠENJE

1. Jošku Doriću iz Splita, Put Firula 17, odobrava se stjecanje kvalificiranog udjela, kojim stječe 25% udjela u temeljnom kapitalu brokerskog društva FINTRADE d.o.o. Split, Hrvojeva 12.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/33

Urbroj: 326-111/08-3

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4050
## Rješenje kojim se društvu Praeceptor d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 147/2008 (18.12.2008.), Rješenje kojim se društvu Praeceptor d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

4056

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Tomislava Karića iz Zagreba, Zlatarska 22, zastupanog po punomoćniku Trpimiru Gugiću, odvjetniku iz Zagreba, Ivana Lučića 2a, osnivača društva Praeceptor d.o.o. za zastupanje u osiguranju, Zagreb, Zlatarska 22, za izdavanje dozvole za obavljanje poslova zastupanja u osiguranju, na sjednici održanoj 11. prosinca 2008. donijela je

RJEŠENJE

I. Društvu Praeceptor d.o.o. za zastupanje u osiguranju, Zagreb, Zlatarska 22, daje se dozvola za obavljanje poslova zastupanja u osiguranju.

II. Društvo Praeceptor d.o.o. za zastupanje u osiguranju, Zagreb, Zlatarska 22, dužno je poslove zastupanja u osiguranju obavljati kao isključivu djelatnost.

III. Društvo Praeceptor d.o.o. za zastupanje u osiguranju, Zagreb, Zlatarska 22, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izrjeka ovog rješenja objavit će se u »Narodnim novinama«.

Klasa: UP/I-453-02/08-37/49

Urbroj: 326-112-08-3

Zagreb, 11. prosinca 2008.

Član Uprave
Ivica Letinić, v. r.

Rješenje, NN 147/2008-4056
## Odluka o sudjelovanju pripadnika Oružanih snaga Republike Hrvatske u mirovnim misijama Ujedinjenih naroda

### NN 148/2008 (19.12.2008.), Odluka o sudjelovanju pripadnika Oružanih snaga Republike Hrvatske u mirovnim misijama Ujedinjenih naroda

HRVATSKI SABOR

4066

Na temelju članka 6. stavka 2. podstavka 6. Zakona o obrani (»Narodne novine«, br. 33/02., 58/02. i 76/07.) i članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02.), na prijedlog Vlade Republike Hrvatske, Hrvatski sabor na sjednici 15. prosinca 2008. godine donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNIM MISIJAMA UJEDINJENIH NARODA

I.

Pripadnici Oružanih snaga Republike Hrvatske u 2009. i 2010. godini upućuju se, uz mogućnost rotacije, u sljedeće mirovne misije Ujedinjenih naroda:

– u Libanonu (UNIFIL) do četiri pripadnika,

– u Burundi (BINUB) do dva pripadnika,

– u Afganistan (UNAMA) do dva pripadnika,

– u Srednjoafričku Republiku i Čad

(MINURCAT) do tri pripadnika.

II.

Ovlašćuje se Vlada Republike Hrvatske da za svaku rotaciju utvrdi trajanje rotacije, broj i organizacijsku strukturu pripadnika Oružanih snaga Republike Hrvatske za mirovne misije iz točke I. ove Odluke.

III.

Obvezuje se Ministarstvo obrane da nakon svake rotacije pripadnika Oružanih snaga Republike Hrvatske iz točke I. ove Odluke izvijesti Odbor za obranu Hrvatskoga sabora o provedenoj rotaciji.

IV.

Ova odluka stupa na snagu danom objave u »Narodnim novinama«.

Klasa: 004-01/08-01/11

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 148/2008-4066
## Odluka o imenovanju člana Programskog vijeća Hrvatske radiotelevizije za preostali dio mandata

### NN 148/2008 (19.12.2008.), Odluka o imenovanju člana Programskog vijeća Hrvatske radiotelevizije za preostali dio mandata

HRVATSKI SABOR

4067

Na temelju članka 80. Ustava Republike Hrvatske i članka 18. stavka 7. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 15. prosinca 2008. donio je

ODLUKU

O IMENOVANJU ČLANA PROGRAMSKOG VIJEĆA HRVATSKE RADIOTELEVIZIJE ZA PREOSTALI DIO MANDATA

Za člana Programskog vijeća Hrvatske radiotelevizije imenuje se: ZVONKO MILAS.

Klasa: 021-13/08-07/104

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 148/2008-4067
## Odluka o imenovanju predsjednika i članova Odbora za dodjelu Nagrade Faust Vrančić

### NN 148/2008 (19.12.2008.), Odluka o imenovanju predsjednika i članova Odbora za dodjelu Nagrade Faust Vrančić

HRVATSKI SABOR

4068

Na temelju članka 80. Ustava Republike Hrvatske i članka 39. Zakona o tehničkoj kulturi (»Narodne novine«, br. 76/93. i 11/94.) Hrvatski sabor na sjednici 15. prosinca 2008. donio je

ODLUKU

O IMENOVANJU PREDSJEDNIKA I ČLANOVA ODBORA ZA DODJELU NAGRADE FAUST VRANČIĆ

I.

U Odbor za dodjelu Nagrade Faust Vrančić imenuju se:

– za predsjednika

prof. dr. sc. ANTE MARKOTIĆ,

– za članove

prof. dr. sc. IGOR ČATIĆ,

prof. dr. sc. TONKO ĆURKO,

mr. sc. ALAN LABUS,

IVICA LOVRIĆ, dipl. ing.,

prof. dr. sc. BERNARDIN PEROŠ.

II.

Dosadašnjem predsjedniku prof. dr. sc. Leu Budinu i članovima Odbora za dodjelu Nagrade Faust Vrančić prof. dr. sc. Igoru Čatiću, Tomislavu Horvatu prof., prof. dr. sc. Marinu Hrasti, mr. sc. Zvonimiru Jakoboviću i prof. dr. sc. Anti Markotiću je protekom zakonskog roka 15. listopada 2008. istekao mandat.

Klasa: 021-13/08-07/111

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 148/2008-4068
## Pravilnik o izmjenama Pravilnika visini naknade za rad vijeća stručnjaka

### NN 148/2008 (19.12.2008.), Pravilnik o izmjenama Pravilnika visini naknade za rad vijeća stručnjaka

MINISTARSTVO GOSPODARSTVA, RADA I PODUZETNIŠTVA

4073

Na temelju članka 164. stavka 7. točke 1. Zakona o autorskom pravu i srodnim pravima (»Narodne novine« br. 167/03 i 79/07), ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O VISINI NAKNADE ZA RAD VIJEĆA STRUČNJAKA

Članak 1.

U Pravilniku o visini naknada za rad vijeća stručnjaka (»Narodne novine« br. 24/06) se mijenja preambula Pravilnika: brojka »8« mijenja se brojkom »7«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/08-01/304

Urbroj: 526-03-01-01/8-08-3

Zagreb, 8. prosinca 2008.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Pravilnik, NN 148/2008-4073
## Odluka o katastarskoj izmjeri na području Grada Metkovića za dio katastarske općine Vid

### NN 148/2008 (19.12.2008.), Odluka o katastarskoj izmjeri na području Grada Metkovića za dio katastarske općine Vid

DRŽAVNA GEODETSKA UPRAVA

4083

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA METKOVIĆA ZA DIO KATASTARSKE OPĆINE VID

1. U svrhu izrade katastra nekretnina i obnove zemljišne knjige na području Grada Metkovića za dio katastarske općine Vid provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodata d.o.o. Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodata d.o.o. Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake

4. Nositelji prava na zemljištima na području dijela katastarske općine Vid dužni su do 1. kolovoza 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Vid dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Dubrovnik, Ispostava Metković, i tvrtka Geodata d.o.o. Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/13

Urbroj: 541-04-1/4-08-8

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 148/2008-4083
## Državni proračun Republike Hrvatske za 2009. godinu

### NN 149/2008 (20.12.2008.), Državni proračun Republike Hrvatske za 2009. godinu

HRVATSKI SABOR

4090

Na temelju članka 88. Ustava Republike Hrvatske, donosim

ODLUKU

O PROGLAŠENJU DRŽAVNOG PRORAČUNA REPUBLIKE HRVATSKE ZA 2009. GODINU

Proglašavam Državni proračun Republike Hrvatske za 2009. godinu, kojega je Hrvatski sabor donio na sjednici 15. prosinca 2008. godine.

Klasa: 011-01/08-01/174

Urbroj: 71-05-03/1-08-2

Zagreb, 18. prosinca 2008.

Predsjednik
Republike Hrvatske
Stjepan Mesić, v. r.

[DRŽAVNI PRORAČUN REPUBLIKE
HRVATSKE ZA 2009. GODINU](dodatni/378333.pdf)

Odluka, NN 149/2008-4090
## Uredba o dopuni Zakon o športu

### NN 150/2008 (22.12.2008.), Uredba o dopuni Zakon o športu

VLADA REPUBLIKE HRVATSKE

4102

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 116/2008), Vlada Republike Hrvatske je na sjednici održanoj 19. prosinca 2008. godine donijela

UREDBU

O DOPUNI ZAKONA O ŠPORTU

Članak 1.

U Zakonu o športu (»Narodne novine«, broj 71/2006), u članku 67. stavku 1., na kraju rečenice briše se točka i dodaju riječi: »i posebnom odlukom Vlade Republike Hrvatske.«.

Članak 2.

Ova Uredba stupa na snagu danom objave u »Narodnim novinama«.

Klasa: 620-01/08-01/02

Urbroj: 5030104-08-1

Zagreb, 19. prosinca 2008.

Predsjednik
dr. sc. Ivo Sanader, v. r.

Uredba, NN 150/2008-4102
## Uredba o izmjenama i dopunama Zakona o deviznom poslovanju

### NN 150/2008 (22.12.2008.), Uredba o izmjenama i dopunama Zakona o deviznom poslovanju

VLADA REPUBLIKE HRVATSKE

4103

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskog sabora (»Narodne novine«, broj 116/2008), Vlada Republike Hrvatske je na sjednici održanoj 19. prosinca 2008. donijela

UREDBU

O IZMJENAMA I DOPUNAMA ZAKONA O DEVIZOM POSLOVANJU

Članak 1.

U Zakonu o deviznom poslovanju (»Narodne novine«, br. 96/2003, 140/2005 i 132/2006) u članku 78. stavku 1. iza riječi: »članak 35. stavak 3. ovog Zakona« stavlja se točka, a ostatak rečenice briše se.

Iza stavka 1. dodaju se stavci 2. i 3. koji glase:

»(2) Dana 1. kolovoza 2009. godine prestaju važiti članak 28. stavak 6. i članak 63. stavak 1. točka 10. ovoga Zakona.

(3) Dana 1. siječnja 2010. godine prestaju važiti članak 14. stavak 3., članak 18. stavci 2. i 3., članak 28. stavak 4., članak 29., članak 34. stavak 1., članak 36., članak 37., članak 38., članak 42. stavak 6., članak 63. stavak 1. točke 8.a, 9., 11. i 15. i članak 68. ovoga Zakona.«.

Dosadašnji stavak 2. postaje stavak 4.

Članak 2.

Ova Uredba stupa na snagu danom objave u »Narodnim novinama«.

Klasa: 440-01/08-01/01

Urbroj: 5030120-08-1

Zagreb, 19. prosinca 2008.

Predsjednik
dr. sc. Ivo Sanader, v. r.

Uredba, NN 150/2008-4103
## Odluka o visini osnovice za izračun plaća korisnika državnog proračuna

### NN 150/2008 (22.12.2008.), Odluka o visini osnovice za izračun plaća korisnika državnog proračuna

VLADA REPUBLIKE HRVATSKE

4104

Na temelju članka 144. stavka 1. Zakona o državnim službenicima (»Narodne novine«, br. 92/2005, 142/2006, 77/2007, 107/2007 i 27/2008), a u vezi sa člankom 108. stavkom 4. Zakona o državnim službenicima i namještenicima (»Narodne novine«, broj 27/2001), članka 5. stavka 3. Zakona o plaćama u javnim službama (»Narodne novine«, broj 27/2001), te u vezi sa člankom 119. stavkom 1. Kolektivnog ugovora za državne službenike i namještenike (»Narodne novine«, broj 93/2008) i člankom 49. stavkom 4. Temeljnog kolektivnog ugovora za službenike i namještenike u javnim službama (»Narodne novine«, broj 84/2007), Vlada Republike Hrvatske je na sjednici održanoj 19. prosinca 2008. godine donijela

ODLUKU

O VISINI OSNOVICE ZA IZRAČUN PLAĆA KORISNIKA DRŽAVNOG PRORAČUNA

I.

Osnovica za izračun plaća korisnika državnog proračuna kojima se sredstva za plaće osiguravaju u državnom proračunu, utvrđuje se u visini od 5.415,37 kuna bruto.

II.

Stupanjem na snagu ove Odluke prestaje važiti Odluka o visini osnovice za izračun plaća korisnika državnog proračuna (»Narodne novine«, broj 34/2008).

III.

Ova Odluka stupa na snagu 1. siječnja 2009. godine, a objavit će se u »Narodnim novinama«.

Klasa: 120-02/08-01/03

Urbroj: 5030120-08-3

Zagreb, 19. prosinca 2008.

Predsjednik
dr. sc. Ivo Sanader, v. r.

Odluka, NN 150/2008-4104
## Rješenje kojim se Zavod za gastroeneterologiju Klinike za unutrašnje bolesti Kliničkog bolničkog centra Zagreb određuje "Referentnim centrom Ministarstva zdravstva i socijalne skrbi za upalne bolesti crijeva"

### NN 150/2008 (22.12.2008.), Rješenje kojim se Zavod za gastroeneterologiju Klinike za unutrašnje bolesti Kliničkog bolničkog centra Zagreb određuje "Referentnim centrom Ministarstva zdravstva i socijalne skrbi za upalne bolesti crijeva"

MINISTARSTVO ZDRAVSTVA I SOCIJALNE SKRBI

4107

Ministar zdravstva i socijalne skrbi Republike Hrvatske na temelju članka 107. stavka 2. Zakona o zdravstvenoj zaštiti (»Narodne novine« broj 121/03, 48/05 i 85/06) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91), donosi

RJEŠENJE

Zavod za gastroenterologiju Klinike za unutrašnje bolesti Kliničkog bolničkog centra Zagreb, odreduje se »Referentnim centrom Ministarstva zdravstva i socijalne skrbi za upalne bolesti crijeva«.

Klasa: UP/I-510-01/06-01/37
Urbroj: 534-07-1-2/6-08-13
Zagreb, 8. prosinca 2008.

Ministar
mr. Darko Milinović, dr. med., v. r.

Rješenje, NN 150/2008-4107
## Rješenje o osnivanju povjerenstva za provođenje javnog natječaja za dodjelu ribolovnog prava

### NN 150/2008 (22.12.2008.), Rješenje o osnivanju povjerenstva za provođenje javnog natječaja za dodjelu ribolovnog prava

MINISTARSTVO POLJOPRIVREDE, RIBARSTVA I RURALNOG RAZVOJA

4108

Na temelju članka 25. stavak 8. Zakona o slatkovodnom ribarstvu (»Narodne novine«, br. 106/01, 07/03, 174/04, 10/05 – ispravak i 49/05 – pročišćeni tekst), ministar poljoprivrede, ribarstva i ruralnog razvoja donosi

RJEŠENJE

O OSNIVANJU POVJERENSTVA ZA PROVOĐENJE JAVNOG NATJEČAJA ZA DODJELU RIBOLOVNOG PRAVA

Članak 1.

U sastav Povjerenstva za provođenje javnog natječaja za dodjelu ribolovnog prava (u daljnjem tekstu: Povjerenstvo) imenuju se:

1. mr. sc. Josip Suić, predsjednik Povjerenstva

2. Vladimir Sever, član Povjerenstva;

3. mr. sc. Eugen Draganović, član Povjerenstva

4. mr. sc. Ante Mišura, član Povjerenstva

5. mr. Josip Marković, član Povjerenstva

6. Zlatko Kamenić, član Povjerenstva

7. Natalija Fundurulić, član Povjerenstva

8. Mirjana Šarić, tajnica Povjerenstva.

Članak 2.

Povjerenstvo se osniva zbog postupka provođenja javnog natječaja za dodjelu ribolovnog prava sukladno članku 25. Zakona o slatkovodnom ribarstvu (»Narodne novine«, br. 106/01, 07/03, 174/04, 10/05 – ispravak i 49/05 – pročišćeni tekst).

Članak 3.

Članovima Povjerenstva pripada naknada za rad u povjerenstvu u iznosu koji posebnom odlukom donosi ministar.

Članak 4.

Danom stupanja na snagu ove odluke prestaje važiti Rješenje o imenovanju predsjednika, članova i tajnika povjerenstva za provođenje javnog natječaja za dodjelu ribolovnog prava (klasa: 011-02/03-01/63, urbroj: 525-01-03-1 od 25. srpnja 2003.)

Članak 5.

Ovo Rješenje stupa na snagu danom donošenja.

Klasa: 324-02/08-01/67
Urbroj: 525-8-08-1
Zagreb, 9. prosinca 2008.

Ministar
mr. sc. Božidar Pankretić, v. r.

Rješenje, NN 150/2008-4108
## Odluka o tehničkim pravilima Hrvatskog registra brodova - Zavarivanje (2002)

### NN 150/2008 (22.12.2008.), Odluka o tehničkim pravilima Hrvatskog registra brodova - Zavarivanje (2002)

HRVATSKI REGISTAR BRODOVA

4109

Na temelju članka 15. stavak 1. druga alineja Zakona o Hrvatskom registru brodova (»Narodne novine« br. 81/96), Upravno vijeće Hrvatskog registra brodova donosi

ODLUKU

O TEHNIČKIM PRAVILIMA HRVATSKOG REGISTRA BRODOVA
ZAVARIVANJE (2002)

1.1. Prestaju važiti Pravila za tehnički nadzor pomorskih brodova, Dio 26. – Zavarivanje iz 2002. godine, objavljena u »Narodnim novinama« br. 135/2002. U tom smislu donosi se odluka o objavljivanju u »Narodnim novinama« o prestanku važenja predmetnih Pravila za tehnički nadzor pomorskih brodova, Dio 26. – Zavarivanje iz 2002. godine.

1.2. Odluka o prestanku važenja gore navedenih pravila stupa na snagu 1. siječnja 2009. godine.

Broj: 1935/KN/JB
Split, 1. prosinca 2008.

Predsjednik
Upravnog vijeća
Mario Babić, v. r.

Odluka, NN 150/2008-4109
## Odluka o tehničkim pravilima Hrvatskog registra brodova - Opći propisi (2009)

### NN 150/2008 (22.12.2008.), Odluka o tehničkim pravilima Hrvatskog registra brodova - Opći propisi (2009)

HRVATSKI REGISTAR BRODOVA

4110

Na temelju članka 15. stavak 1. druga alineja Zakona o Hrvatskom registru brodova (»Narodne novine« br. 81/96), Upravno vijeće Hrvatskog registra brodova donosi

ODLUKU

O TEHNIČKIM PRAVILIMA HRVATSKOG REGISTRA BRODOVA
OPĆI PROPISI (2009)

1.1. Donose se Pravila za statutarnu certifikaciju pomorskih brodova, Dio 1. – OPĆI PROPISI – odjeljak 1. – OPĆENITO (2009.), koji sadrži ova poglavlja:

1. Pravila

2. Nazivi i definicije

3. Tehnički nadzor

4. Isprave, zapisi i knjige

1.2. Donose se Pravila za statutarnu certifikaciju pomorskih brodova, Dio 1. – OPĆI PROPISI – odjeljak 2. – NADZOR NAD GRADNJOM I OSNOVNI PREGLED (2009.), koji sadrži ova poglavlja:

1. Nadzor nad gradnjom

2. Osnovni pregled postojećih brodova

1.3. Donose se Pravila za statutarnu certifikaciju pomorskih brodova, Dio 1. – OPĆI PROPISI – odjeljak 3. – CERTIFIKACIJA PROIZVODA (2009.), koji sadrži ova poglavlja:

1. Općenito

1.4. Donose se Pravila za statutarnu certifikaciju pomorskih brodova, Dio 1. – OPĆI PROPISI – odjeljak 4. – ODOBRENJE USLUŽNIH TVRTKI (2009.), koji sadrži ova poglavlja:

1. Općenito

2. Uvjeti

3. Postupak odobrenja

4. Isprave o odobrenju

1.5. Donose se Pravila za statutarnu certifikaciju pomorskih brodova, Dio 1. – OPĆI PROPISI – odjeljak 5. – PREGLEDI POSTOJEĆIH BRODOVA (2009.), koji sadrži ova poglavlja:

2. Opći zahtjevi

3. Vrsti pregleda

4. Pripreme, uvjeti i dokumentacija pregleda

5. Isprave i pregledi

1.7. Odjeljci pravila iz t. 1.1., 1.2., 1.3., 1.4., i 1.5. ove odluke stupaju na snagu 1. siječnja 2009. godine.

Broj: 1934/KN/JB
Split, 1. prosinca 2008.

Predsjednik
Upravnog vijeća
Mario Babić, v. r.

Odluka, NN 150/2008-4110
## Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni kredit)

### NN 150/2008 (22.12.2008.), Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni kredit)

HRVATSKA NARODNA BANKA

4113

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 17. prosinca 2008. donio je

ODLUKU

O IZMJENI ODLUKE O UVJETIMA ZA ODOBRENJE KRATKOROČNOGA KREDITA NA OSNOVI ZALOGA VRIJEDNOSNIH PAPIRA
(lombardni kredit)

I.

U točki III. Odluke o uvjetima za odobrenje kratkoročnoga kredita na osnovi zaloga vrijednosnih papira (lombardni kredit), »Narodne novine«, br. 34/2005. i 142/2008., u stavku 1. »90%« zamjenjuje se sa »50%«.

II.

Ova Odluka stupa na snagu danom objave u »Narodnim novinama«.

O. br. 725/2008.

Zagreb, 17. prosinca 2008.

Predsjednik savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 150/2008-4113
## Odluka o izmjenama i dopunama Odluke o gradskim porezima

### NN 150/2008 (22.12.2008.), Odluka o izmjenama i dopunama Odluke o gradskim porezima

GRAD VIROVITICA

4114

Na temelju članka 30. i 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 33/00, 73/00, 59/01, 107/01, 117/01, 150/02, 147/03 i 132/06 i 26/07 – Odluka USRH) i članka 26. Statuta Grada Virovitice (»Službeni vjesnik Grada Virovitice« br. 1/06, 12/07 i 4/08), Gradsko vijeće Grada Virovitice na 30. sjednici održanoj 20. studenoga 2008. g., donijelo je

ODLUKU

O IZMJENAMA I DOPUNAMA ODLUKE
O GRADSKIM POREZIMA

Članak 1.

U Odluci o gradskim porezima (»Narodne novine« br. 76/06 i 2/08, »Službeni vjesnik Grada Virovitice« br. 8/06 i 17/07) u članku 36. dodaje se novi stavak 5 koji glasi:

»Oslobađaju se plaćanja poreza na tvrtku tradicijski obrti«.

Članak 2.

Članak 41. mijenja se i glasi:

»Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 3. i 4. ove odluke obavljat će od 1. siječnja 2009. godine Služba za financije Grada Virovitice«.

Članak 3.

Članak 42. mijenja se i glasi:

»Predmete koji se nalaze u postupku ovrhe na dan 31. prosinca 2008. g., završit će Ministarstvo financija – Porezna uprava, Područni ured, Ispostava Virovitica«.

Članak 4.

Ova Odluka stupa na snagu u roku od osam dana od objave u »Narodnim novinama« i »Službenom vjesniku Grada Virovitice«, a primjenjuje se od 1. siječnja 2009. g.

Klasa: 410-01/08-01/08
Urbroj: 2189/01-06-08-1
Virovitica, 20. studenoga 2008.

Predsjednica
Željka Grahovac, dipl. iur., v. r.

Odluka, NN 150/2008-4114
## Zakon o izmjeni i dopuni Zakona posebnim pravima iz mirovinskog osiguranja zaposlenika na poslovima razminiranja

### NN 152/2008 (24.12.2008.), Zakon o izmjeni i dopuni Zakona posebnim pravima iz mirovinskog osiguranja zaposlenika na poslovima razminiranja

HRVATSKI SABOR

4155

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O POSEBNIM PRAVIMA IZ MIROVINSKOG OSIGURANJA ZAPOSLENIKA NA POSLOVIMA RAZMINIRANJA

Proglašavam Zakon o izmjeni i dopuni Zakona o posebnim pravima iz mirovinskog osiguranja zaposlenika na poslovima razminiranja, kojega je Hrvatski sabor donio na sjednici 15. prosinca 2008. godine.

Klasa: 011-01/08-01/192

Urbroj: 71-05-03/1-08-2

Zagreb, 18. prosinca 2008.

Predsjednik
Republike Hrvatske
Stjepan Mesić, v. r.

ZAKON

O IZMJENI I DOPUNI ZAKONA O POSEBNIM PRAVIMA IZ MIROVINSKOG OSIGURANJA ZAPOSLENIKA NA POSLOVIMA RAZMINIRANJA

Članak 1.

U Zakonu o posebnim pravima iz mirovinskog osiguranja zaposlenika na poslovima razminiranja (»Narodne novine«, br. 153/05.) u članku 2. stavku 1. riječi: »30 godina« zamjenjuju se riječima: »25 godina« te riječi: »10 godina« zamjenjuju se riječima: »8 godina«.

U stavku 2. riječi: »10 godina« zamjenjuju se riječima: »8 godina«.

Članak 2.

Iza članka 2. dodaje se članak 2.a koji glasi:

»Članak 2.a

Prava iz mirovinskog osiguranja utvrđena ovim Zakonom imaju i osobe koje u trenutku ostvarivanja prava više nisu zaposlenici na poslovima razminiranja, ako ispunjavaju uvjete iz članka 2. ovoga Zakona.«

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 213-04/08-01/04

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 152/2008-4155
## Zakon o izmjenama i dopunama Zakona o zemljišnim knjigama

### NN 152/2008 (24.12.2008.), Zakon o izmjenama i dopunama Zakona o zemljišnim knjigama

HRVATSKI SABOR

4156

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ZEMLJIŠNIM KNJIGAMA

Proglašavam Zakon o izmjenama i dopunama Zakona o zemljišnim knjigama, kojega je Hrvatski sabor donio na sjednici 15. prosinca 2008. godine.

Klasa: 011-01/08-01/193

Urbroj: 71-05-03/1-08-2

Zagreb, 18. prosinca 2008.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O ZEMLJIŠNIM KNJIGAMA

Članak 1.

U Zakonu o zemljišnim knjigama (»Narodne novine«, br. 91/96., 68/98., 137/99., 114/01., 100/04. i 107/07.) u članku 54. iza stavka 2. dodaju se stavci 3. i 4. koji glase:

»(3) U ispravama iz stavka 1. ovoga članka koje su nastale nakon dana stupanja na snagu ovoga Zakona moraju biti navedeni osobni identifikacijski brojevi svih stranaka u postupku.

(4) Do dodjeljivanja osobnoga identifikacijskog broja, može se primijeniti jedinstveni matični broj građana (MBG), odnosno matični broj (MB) te sistemski brojevi koje je dodijelilo Ministarstvo financija-Porezna uprava.«

Članak 2.

U članku 121. stavak 7. mijenja se i glasi:

»(7) Rješenja zemljišnoknjižnog suda o upisima izvršenim u svezi sa stjecanjem nekretnina i prava na nekretninama koja podliježu poreznoj obvezi, kao i rješenja kojima se zasniva ili prestaje založno pravo, moraju sadržavati osobni identifikacijski broj od dana njegove dodjele, te se ista po službenoj dužnosti dostavljaju nadležnoj poreznoj upravi.«

Članak 3.

U članku 184. iza stavka 5. dodaje se stavak 6 koji glasi:

»(6) U postupku osnivanja, obnove i dopune zemljišne knjige vođene do dana stupanja na snagu Zakona o osobnom identifikacijskom broju (»Narodne novine«, br. 60/08.) moraju se utvrditi osobni identifikacijski brojevi nositelja knjižnih prava, a ako isti nije dodijeljen, uz podatke o nositeljima knjižnih prava može se primijeniti i jedinstveni matični broj građana (MBG), odnosno matični broj (MB) te sistemski brojevi koje je dodijelilo Ministarstvo financija-Porezna uprava.«

Članak 4.

U članku 214. dodaje se stavak 3. koji glasi:

»(3) Pravilnikom o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova uredit će se način elektroničke dostupnosti podataka o osobnim identifikacijskim brojevima u skladu s propisima o zaštiti osobnih podataka.«

Članak 5.

Odredbe ovoga Zakona ne odnose se na postupke koji su pokrenuti prije stupanja na snagu ovoga Zakona.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 932-01/08-01/01

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 152/2008-4156
## Zakon o izmjenama i dopunama Zakona o posebnom porezu na duhanske proizvode

### NN 152/2008 (24.12.2008.), Zakon o izmjenama i dopunama Zakona o posebnom porezu na duhanske proizvode

HRVATSKI SABOR

4158

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA DUHANSKE PROIZVODE

Proglašavam Zakon o izmjenama i dopunama Zakona o posebnom porezu na duhanske proizvode, kojega je Hrvatski sabor donio na sjednici 15. prosinca 2008. godine.

Klasa: 011-01/08-01/195

Urbroj: 71-05-03/1-08-2

Zagreb, 18. prosinca 2008.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O POSEBNOM POREZU NA DUHANSKE PROIZVODE

Članak 1.

U Zakonu o posebnom porezu na duhanske proizvode (»Narodne novine«, br. 51/94., 56/95., 67/99., 105/99., 55/00., 107/01. i 95/04.) u članku 8. točka 1. mijenja se i glasi:

»1. za cigarete – 1.000 komada cigareta dužine 9 cm bez usnika ili filtra i maloprodajna cijena cigareta,«.

Članak 2.

U članku 9. stavak 1. mijenja se i glasi:

»(1) Posebni porez na cigarete plaća se kao dvokomponentni posebni porez i to kao specifični posebni porez propisan u određenom iznosu za količinu od 1.000 komada cigareta i kao proporcionalni posebni porez propisan u određenom postotku od maloprodajne cijene cigareta i to kako slijedi:

1. na cigarete skupine A:

– specifični posebni porez 175,00 kn za 1000 komada cigareta,

– proporcionalni posebni porez 30% od maloprodajne cijene.

2. na cigarete skupine B:

– specifični posebni porez 197,50 kn za 1000 komada cigareta,

– proporcionalni posebn i porez 30% od maloprodajne cijene.

3. na cigarete skupine C:

– specifični posebni porez 310,00 kn za 1000 komada cigareta,

– proporcionalni posebni porez 30% od maloprodajne cijene.«.

Iza stavka 1. dodaje se novi stavak 2. koji glasi:

»(2) Posebni porez na cigarete iz stavka 1. ovoga članka, od 1. siječnja 2010. na cigarete skupine A, B i C plaća se kako slijedi:

– specifični posebni porez 225,00 kn za 1000 komada cigareta,

– proporcionalni posebni porez 30% od maloprodajne cijene.«

Dosadašnji stavak 2. postaje stavak 3.

Dosadašnji stavak 3., koji postaje stavak 4., mijenja se i glasi:

»(4) Iznosi posebnog poreza na cigarete iz stavka 1. i 2. ovoga članka povećavaju se ako je dužina cigarete bez filtra ili usnika veća od 9 cm, s time da se broj cigareta za izračun specifičnog posebnog poreza na cigarete, utvrđuje tako da se dužina smotuljka duhana podijeli sa brojem 9 i dobiveni iznos zaokruži na prvi cijeli, veći broj.«

U dosadašnjem stavku 4., koji postaje stavak 5., brojka: »2.« zamjenjuje se brojkom »3.«.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2009.

Klasa: 410-19/08-01/02

Zagreb, 15. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 152/2008-4158
## Odluka o visini tarifnih stavki za transport prirodnog plina za 2009. godinu

### NN 154/2008 (29.12.2008.), Odluka o visini tarifnih stavki za transport prirodnog plina za 2009. godinu

VLADA REPUBLIKE HRVATSKE

4167

Na temelju članka 28. stavka 2. Zakona o energiji (»Narodne novine«, br. 68/2001, 177/2004 i 76/2007), Vlada Republike Hrvatske je na sjednici održanoj 19. prosinca 2008. godine donijela

ODLUKU

O VISINI TARIFNIH STAVKI ZA TRANSPORT PRIRODNOG PLINA ZA 2009. GODINU

I.

(1) Utvrđuje se iznos tarifnih stavki za transport prirodnog plina za 2009. godinu, kako slijedi:

T vršno = 5,16 kn po Sm³ po danu

T srednje = 4,30 kn po Sm³ po danu

T osnovno = 2,58 kn po Sm³ po danu

(2) U iznos tarifnih stavki iz stavka 1. ove točke nije uključen porez na dodanu vrijednost.

II.

Značenje oznaka T vršno, T srednje i T osnovno sukladno je značenju iz članka 9. Tarifnog sustava za transport prirodnog plina, bez visine tarifnih stavki (»Narodne novine«, br. 32/2006 i 3/2007).

III.

Danom stupanja na snagu ove Odluke prestaje važiti Odluka o visini tarifnih stavki za transport prirodnog plina za 2008. godinu (»Narodne novine«, broj 14/2008).

IV.

Ova Odluka stupa na snagu 1. siječnja 2009. godine, a objavit će se u »Narodnim novinama«.

Klasa: 310-05/08-01/02
Urbroj: 5030105-08-1
Zagreb, 19. prosinca 2008.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 154/2008-4167
## Odluka o visini tarifnih stavki u Tarifnom sustavu za distribuciju prirodnog plina, bez visine tarifnih stavki

### NN 154/2008 (29.12.2008.), Odluka o visini tarifnih stavki u Tarifnom sustavu za distribuciju prirodnog plina, bez visine tarifnih stavki

Greška u prikazu.

Odluka, NN 154/2008-4170
## Odluka o davanju suglasnosti na prijenos koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu

### NN 154/2008 (29.12.2008.), Odluka o davanju suglasnosti na prijenos koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu

VLADA REPUBLIKE HRVATSKE

4173

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), te članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004 i 39/2006), Vlada Republike Hrvatske je na sjednici održanoj 19. prosinca 2008. godine donijela

ODLUKU

O DAVANJU SUGLASNOSTI NA PRIJENOS KONCESIJE NA POMORSKOM DOBRU U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU

I.

Vlada Republike Hrvatske daje suglasnost na prijenos koncesije na pomorskom dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu, a koje su dodijeljene Odlukom o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora (»Narodne novine«, broj 31/2007), a kako slijedi:

|  |  |  |
| --- | --- | --- |
| Redni broj | Dosadašnji korisnik koncesije | Novi ovlaštenik koncesije |
| 369 | Velka Memunić | Stijepo Memunić |

II.

Ovlaštenik koncesije iz točke I. ove Odluke stječe pravo gospodarskog korištenja pomorskog dobra u svrhu uzgoja školjaka, te stječe sva prava i preuzima sve obveze kako je određeno Odlukom o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba na području posebnog rezervata Malostonskog zaljeva i Malog mora.

III.

Na temelju ove Odluke ovlašćuje se ministar mora, prometa i infrastrukture, da potpiše ugovor o prijenosu koncesije u roku od 30 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/05-01/02
Urbroj: 5030116-08-7
Zagreb: 19. prosinca 2008.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 154/2008-4173